Folketing
2002-11-08

Til fru Jytte Wittrock: Jeg vil godt lige referere fra Næstved Tidende. Det er borgmester Knud Larsen, der er formand i Storstrøms Trafikselskab, og han vil godt slå fast, at buspassagererne i Storstrøms Amt ikke vil opleve, at taksterne går amok fra 2004, når statens tilskud til at holde priserne nede på den regionale og lokale kollektive trafik falder væk. Det er jo klart, at det jo, hvis man via en licitation får en besparelse derude, også rækker i årene fremad. Hr. Buksti spørger til de 500 mio. kr. Jamen det er jo et engangsbeløb, der kommer. Når jeg siger 500 mio. kr., og at penge ikke lugter, så kan man jo bogholderimæssigt tage dem, hvor man vil. Nu stemmer det så bare, for den aftale, vi har indgået, er, at vi bruger de 350 mio. kr. fra den kollektive trafik, men det er jo ikke langsigtet. Det her er en langsigtet aftale, hvor der skal bruges rigtig mange penge på at rette op på den tidligere regerings dårligdomme med hensyn til skinnenettet. Hr.